## Vedlegg 3.1

## Informasjon til foresatte ved overgangen mellom barneskole og ungdomsskole

Den aller siste utviklingssamtalen på barneskolen er en overføringssamtale (avslutningssamtale). Hovedfokus er å sikre en best mulig overgang for eleven mellom barneskole og ungdomsskole. Samtalen holdes fortrinnsvis innen uke 8.

Det er utarbeidet felles retningslinjer for overføring av informasjon om enkeltelever i Ringerike kommune.

**Hensikt:**

* Sikre en god start på ungdomstrinnet.
* Skape et helhetlig og sammenhengende opplæringsløp.
* Sikre elevene bedre tilpasset opplæring og bedre læringsutbytte.
* Overføre nødvendig informasjon til beste for barnet.
* Sikre videre samarbeid med foreldre/foresatte.

For å oppnå et helhetlig opplæringsløp er all dokumentasjon gjennom barnets skolegang arkivert i en elevmappe. Denne mappen inneholder faglig og annen nødvendig informasjon knyttet til den enkelte elev. Elevmappens faglige del overføres av kontaktlærer. Elev og **foresatte informeres om at det** overføres **personopplysninger** når skjema for overføring av informasjon mellom barneskole og ungdomsskole fylles ut.

Kontaktlærer på ungdomsskolen har ansvar for at overføringsskjema med halvårsvurdering og eventuelt ytterligere informasjon fra foreldre/foresatte tas opp og gjennomgås i første utviklingssamtale (oppstartsamtale).

Vennlig hilsen

Rektor